Legal Document

Category: 43

Text:
30. ΑΠΟΦΑΣΗ ΥΠΟΥΡΓΟΥ ΑΝΑΠΤΥΞΗΣ Αριθ. 1506 της 5/13 Ιουν.2001 (ΦΕΚ Β΄739) Έκδοση του Κώδικα Δεοντολογίας που ρυθμίζει τον τρόπο άσκησης των καθηκόντων των μελών της Επιτροπής Ανταγωνισμού και του προσωπικού της Γραμματείας της. Έχοντας υπόψη: 1. Τις διατάξεις του Ν. 1558/85 «Κυβέρνηση και Κυβερνητικά Όργανα» (ΦΕΚ 137/Α΄), όπως τροποποιήθηκε και συμπληρώθηκε από το Ν. 2081/92 (ΦΕΚ 89/Α΄) και αντικαταστάθηκε με το άρθρο 1 παρ. 2α του Ν. 2469/97 (ΦΕΚ 38/Α΄). 2. Τις διατάξεις του Ν. 703/77 «περί ελέγχου μονοπωλίων και ολιγοπωλίων και προστασίας του ελεύθερου ανταγωνισμού», όπως τροποποιήθηκε με το Ν. 2296/95 (ΦΕΚ 43/Α΄), το Ν. 2741/99 (ΦΕΚ 199/Α΄) και το Ν. 2837/00 (ΦΕΚ 178/Α΄). 3. Τις διατάξεις του Π.Δ. 20/96 (ΦΕΚ 14/Α΄) «Οργανισμός της Γραμματείας της Επιτροπής Ανταγωνισμού». 4. Τις διατάξεις του Π.Δ. 27/96 « Συγχώνευση των Υπουργείων Τουρισμού, Βιομηχανίας, Ενέργειας και Τεχνολογίας και Εμπορίου, στο Υπουργείο Ανάπτυξης (ΦΕΚ 19/Α). 5. Την με αριθ. 3743/2000 (ΦΕΚ 1213/Β) απόφαση του Υπουργού Ανάπτυξης «Διορισμός μελών της Επιτροπής Ανταγωνισμού». 6. Την με αριθ. 4/ΙΙΙ/2000 γνώμη της Επιτροπής Ανταγωνισμού σχετικά με τον Κώδικα. 7. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του προϋπολογισμού της Επιτροπής Ανταγωνισμού, αποφασίζουμε: Εκδίδουμε τον παρόντα Κώδικα Δεοντολογίας που ρυθμίζει τον τρόπο άσκησης των καθηκόντων των μελών της Επιτροπής Ανταγωνισμού και του προσωπικού της Γραμματείας της. ΚΩΔΙΚΑΣ ΔΕΟΝΤΟΛΟΓΙΑΣ ΤΗΣ ΕΠΙΤΡΟΠΗΣ ΑΝΤΑΓΩΝΙΣΜΟΥ Σκοπός. ΄Αρθρ.1.-Σκοπός του Κώδικα είναι η ρύθμιση του τρόπου άσκησης των καθηκόντων των μελών της Επιτροπής Ανταγωνισμού και του προσωπικού της Γραμματείας της. Οι διατάξεις του Κώδικα προβλέπουν βασικές αρχές δεοντολογίας, έτσι ώστε, εντός του πλαισίου της κείμενης νομοθεσίας και των κανονιστικών διατάξεων, να διαφυλάσσεται η νομιμότητα και η αμεροληψία του έργου της Επιτροπής και της Γραμματείας, να εξασφαλίζεται η εμπιστοσύνη των επιχειρήσεων και να προστατεύεται ο ελεύθερος ανταγωνισμός στην αγορά. Υποκείμενα δέσμευσης. ΄Αρθρ.2.-Τον Κώδικα Δεοντολογίας οφείλουν να τηρούν τα μέλη της Επιτροπής Ανταγωνισμού και το προσωπικό της Γραμματείας της με οποιαδήποτε σχέση εργασίας. (Μετά τη σελ.210,284) Σελ.210,285 Τεύχος 1408 Σελ. 93 Προστασία ελεύθερου ανταγωνισμού 11.Δ.ε.30 Υποχρέωση αμεροληψίας. ΄Αρθρ.3.-Τα μέλη της Επιτροπής Ανταγωνισμού απολαμβάνουν προσωπικής και λειτουργικής ανεξαρτησίας και κατά την άσκηση των αρμοδιοτήτων τους δεσμεύονται μόνον από το νόμο και τη συνείδησή τους. Τα μέλη της Επιτροπής και το προσωπικό της Γραμματείας της, κατά την εκτέλεση των καθηκόντων τους, ενεργούν με αμεροληψία και διαφάνεια, έτσι ώστε να διασφαλίζουν το κύρος της Επιτροπής και να δημιουργείται σχέση εμπιστοσύνης μεταξύ της Επιτροπής και όσων έχουν οποιαδήποτε σχέση με αυτήν. Υποχρέωση αποχής. ΄Αρθρ.4.-1. Τα μέλη της Επιτροπής Ανταγωνισμού κατά τη διάρκεια της θητείας τους πρέπει να απέχουν από οποιαδήποτε, άμεση ή έμμεση, παροχή υπηρεσιών σε υποθέσεις που εμπίπτουν στις αρμοδιότητες της Επιτροπής Ανταγωνισμού και της Ευρωπαϊκής Επιτροπής. 2. Τα μέλη της Επιτροπής Ανταγωνισμού οφείλουν να αποφεύγουν οποιαδήποτε εξωυπηρεσιακή επικοινωνία με τις επιχειρήσεις για υποθέσεις τους που εκκρεμούν ενώπιον της Επιτροπής Ανταγωνισμού. 3. Το προσωπικό της Γραμματείας κατά την επικοινωνία του με τις επιχειρήσεις που υπόκεινται στον έλεγχο της Επιτροπής ενεργεί εντός του πλαισίου της κείμενης νομοθεσίας και αποφεύγει κάθε ενέργεια που θα μπορούσε να θέσει σε αμφιβολία την εντιμότητα, την προσήλωση στο καθήκον ή την ηθική ακεραιότητά του. Υποχρέωση εχεμύθειας - Σχέση με Μέσα Μαζικής Επικοινωνίας. ΄Αρθρ.5.-1. Τα μέλη της Επιτροπής Ανταγωνισμού και το προσωπικό της Γραμματείας της οφείλουν να τηρούν εχεμύθεια για θέματα που χαρακτηρίζονται ως απόρρητα από την κείμενη νομοθεσία. Υπόκεινται, επίσης, στην υποχρέωση εχεμύθειας και σε κάθε περίπτωση που αυτό επιβάλλεται από την κοινή πείρα και λογική για γεγονότα ή πληροφορίες των οποίων λαμβάνουν γνώση κατά την εκτέλεση των καθηκόντων τους. 2. Αρμόδιοι για την ενημέρωση των Μέσων Μαζικής Επικοινωνίας σχετικά με τη δραστηριότητα της Επιτροπής Ανταγωνισμού είναι ο Πρόεδρος και η Ολομέλειά της. Σελ.210,286 Τεύχος 1408 Σελ. 94 Γενικές αρχές συμπεριφοράς. ΄Αρθρ.6.-1. Τα μέλη της Επιτροπής Ανταγωνισμού και το προσωπικό της Γραμματείας της οφείλουν να συμπεριφέρονται κατά τρόπον ώστε να μην προσβάλουν το κύρος της Επιτροπής και να καθίστανται άξιοι της κοινής εμπιστοσύνης. 2. Τα μέλη της Επιτροπής και το προσωπικό της Γραμματείας δεν επιτρέπεται να αναλαμβάνουν δεσμεύσεις ή να παρέχουν υποσχέσεις σε σχέση με οποιαδήποτε υπόθεση αρμοδιότητας της Επιτροπής. 3. Το προσωπικό της Γραμματείας οφείλει να συμπεριφέρεται με ευπρέπεια σε όσους συναλλάσσονται με την Επιτροπή Ανταγωνισμού και να τους εξυπηρετεί με προθυμία κατά τη διεκπεραίωση των υποθέσεών τους. 4. Τα μέλη της Επιτροπής και το προσωπικό της Γραμματείας δεν επιτρέπεται να αποδέχονται δώρο ή όφελος σε σχέση με την άσκηση των καθηκόντων τους. 5. Το προσωπικό της Γραμματείας κατά την επικοινωνία του με τις επιχειρήσεις αποφεύγει να εκφράζει γνώμες ή κρίσεις σχετικά με θέματα της Επιτροπής Ανταγωνισμού και δεν επιτρέπεται να δίνει πληροφορίες που δεν συνδέονται με την υπόθεσή τους. 11.Δ.ε.30 Προστασία ελεύθερου ανταγωνισμού 6. Το προσωπικό της Γραμματείας μπορεί να αναλαμβάνει ιδιωτικό έργο ή εργασία μόνο με προηγούμενη άδεια της Υπηρεσίας του, σύμφωνα με το νόμο και εφόσον αυτό συμβιβάζεται με τα καθήκοντά του και δεν παρεμποδίζει την ομαλή εκτέλεση της υπηρεσίας του. 7. Τα μέλη της Επιτροπής Ανταγωνισμού κατά τη διάρκεια της θητεία τους και το προσωπικό της Γραμματείας δεν επιτρέπεται να αναλαμβάνουν οποιοδήποτε έργο ή εργασία σε επιχείρηση, υπόθεση της οποίας εκκρεμεί ή κρίθηκε κατά τη θητεία τους από την Επιτροπή Ανταγωνισμού. Με την επιφύλαξη της διάταξης της παρ.1 του άρθρου 4, ο περιορισμός αυτός δεν ισχύει για τα μέλη της Επιτροπής που έχουν οποιαδήποτε επαγγελματική σχέση με επιχειρήσεις πριν την εισαγωγή της υπόθεσής τους στην Επιτροπή Ανταγωνισμού. 8. Σε περίπτωση αποχώρησης μελών από την Επιτροπή ή προσωπικού από τη Γραμματεία της για οποιονδήποτε λόγο, οι αποχωρήσαντες δεν επιτρέπεται επί ένα έτος από την αποχώρησή τους να παρέχουν οποιεσδήποτε υπηρεσίες σε επιχείρηση της οποίας υπόθεση είχε κριθεί από την Επιτροπή κατά το τελευταίο πριν από την αποχώρησή τους έτος. Ο περιορισμός αυτός δεν ισχύει για τα μέλη που δεν συμμετείχαν στη σύνθεση της Επιτροπής, που έκρινε τη συγκεκριμένη υπόθεση, ή είχαν επαγγελματική σχέση με την επιχείρηση πριν η υπόθεσή της εισαχθεί στην Επιτροπή Ανταγωνισμού, καθώς επίσης και για προσωπικό της Γραμματείας που δεν είχε χειρισθεί την υπόθεση. 9. Το προσωπικό της Γραμματείας καταβάλλει κάθε προσπάθεια να συνεργάζεται αρμονικά με τις άλλες διοικητικές και δικαστικές αρχές σύμφωνα με την κείμενη νομοθεσία. Συναφείς δραστηριότητες. ΄Αρθρ.7.-1. Άρθρα και επιστημονικές μελέτες των μελών της Επιτροπής και του προσωπικού της Γραμματείας, που αναφέρονται στο έργο της Επιτροπής κατατίθενται στη Γραμματεία της. 2. Τα μέλη της Επιτροπής Ανταγωνισμού και το προσωπικό της Γραμματείας μπορούν να διδάσκουν και να ομιλούν σε εκπαιδευτικά ιδρύματα, συνέδρια, σεμινάρια ή επιστημονικές εκδηλώσεις. Σε κάθε περίπτωση με αναφορά της ιδιότητάς τους πρέπει να καθίσταται φανερό ότι εκφράζουν προσωπικές απόψεις τους και δεν εκπροσωπούν την Επιτροπή ή τη Γραμματεία της. 3. Απαγορεύονται οποιαδήποτε άρθρα, σχόλια, μελέτες ή δηλώσεις για υπόθεση, η οποία εκκρεμεί ενώπιον της Επιτροπής Ανταγωνισμού με την επιφύλαξη του δικαιώματος ενημέρωσης των Μέσων Μαζικής Επικοινωνίας, σύμφωνα με την παράγραφο 2 του άρθρου 5 του Κώδικα. Εποπτεία της συμμόρφωσης με τον Κώδικα. ΄Αρθρ.8.-Η Επιτροπή Ανταγωνισμού ορίζει ένα από τα τακτικά μέλη της για να εποπτεύει τη συμμόρφωση προς τις διατάξεις του παρόντος Κώδικα, σε συνεργασία με τον Πρόεδρο της Επιτροπής και τον Διευθυντή της Γραμματείας, θέματα που κατά την κρίση των ανωτέρω προσώπων έχουν ιδιαίτερη σημασία μπορούν να εισάγονται στην Ολομέλεια της Επιτροπής. Ισχύς Κώδικα Δεοντολογίας. ΄Αρθρ.9.-1. Ο παρών Κώδικας ισχύει υπό την επιφύλαξη όσων συναφών ορίζονται από την κείμενη νομοθεσία και τις κανονιστικές διατάξεις που εκάστοτε ισχύουν και αφορούν τα υποκείμενα δέσμευσης του παρόντος και οι οποίες υπερισχύουν σε κάθε περίπτωση. 2. Θέματα κωλυμάτων που συνεπάγονται τον αποκλεισμό, την αποχή ή την εξαίρεση των μελών της Επιτροπής και του Γραμματέα της από την άσκηση των καθηκόντων τους ρυθμίζονται στον Κανονισμό Λειτουργίας και Διαχείρισης της Επιτροπής Ανταγωνισμού σύμφωνα με τη διάταξη της παραγράφου 10 του άρθρου 8 του Ν. 703/1977, όπως ισχύει. (Μετά τη σελ.210,286) Σελ.210,287 Τεύχος 1408 Σελ. 95 Προστασία ελεύθερου ανταγωνισμού 11.Δ.ε.30